|  |  |  |
| --- | --- | --- |
| **Δημοτικο Περιφερειακο**  **Θεατρο Κομοτηνησ** |  | **Μunicipal Τheatre**  **Οf Κomotini** |
| Γ. ΚΟΝΔΥΛΗ 30 - 69100 ΚΟΜΟΤΗΝΗ  ΤΗΛ. 25310- 27484, 25970 FAX 25310- 37770  E-mail : theatrokomotinis@gmail.com | 30 G. KONDILI STR.- 69100 KOMOTINI GREECE  TEL.25310- 27484, 25970 FAX 25310-37770  E-mail : theatrokomotinis@gmail.com |

Κομοτηνή 16-06-2022

**ΔΕΛΤΙΟ ΤΥΠΟΥ**

**ΘΕΡΙΝΟΣ ΚΙΝΗΜΑΤΟΓΡΑΦΟΣ**

**Σμύρνη μου αγαπημένη**

Ο Θερινός Κινηματογράφος της ΔΚΕ Δημοτικού Περιφερειακού Θεάτρου Κομοτηνής συνεχίζει τις προβολές για φέτος το καλοκαίρι με την ταινία

**ΣΜΥΡΝΗ ΜΟΥ ΑΓΑΠΗΜΕΝΗ**

**σε σκηνοθεσία Γρηγόρη Καραντινάκη**

Οι προβολές θα πραγματοποιηθούν τη **ΔΕΥΤΕΡΑ 20, ΤΡΙΤΗ 21, ΤΕΤΑΡΤΗ 22, ΠΑΡΑΣΚΕΥΗ 24 και ΣΑΒΒΑΤΟ 25 ΙΟΥΝΙΟΥ,**  στις 9:15 το βράδυ, στο Θερινό Δημοτικό Θέατρο Κομοτηνής.

**Λίγα λόγια για την υπόθεση της ταινίας :**

Η ταινία «ΣΜΥΡΝΗ ΜΟΥ ΑΓΑΠΗΜΕΝΗ», που βασίζεται στο ομώνυμο θεατρικό έργο της ΜΙΜΗΣ ΝΤΕΝΙΣΗ, είναι μία υπερπαραγωγή υψηλών προδιαγραφών με διεθνές καστ που τιμά τον πολιτισμό της Ιωνίας. Ένα σπουδαίο κινηματογραφικό εγχείρημα με πανανθρώπινα μηνύματα, που φιλοδοξεί να μεταφέρει στη μεγάλη οθόνη με πειστικότητα την ατμόσφαιρα της εποχής μέσα από άρτια σκηνικά και κοστούμια και τη σπαρακτική καταστροφή της Σμύρνης, με τη χρήση σύγχρονων ψηφιακών εφέ. Τα γυρίσματα της ταινίας πραγματοποιήθηκαν σε: Λέσβο, Χίο, Αθήνα, Πειραιά και Φάληρο.

Η ταινία είναι κατάλληλη για θεατές 12 ετών και άνω.

**Γενικές πληροφορίες και οδηγίες για τις προβολές:**

* Οι προβολές θα ξεκινούν στις 9:15
* Το ταμείο θα ανοίγει στις 8 το βράδυ.
* Τιμή Εισιτηρίου 5 ευρώ.
* Προπώληση εισιτηρίων στο Δημοκρίτειο Βιβλιοπωλείο. Παρακαλούμε προτιμήστε την προαγορά εισιτηρίου για την αποφυγή συνωστισμού στο ταμείο του Θερινού Θεάτρου
* Προπώληση ηλεκτρονικού εισιτηρίου <https://www.ticketservices.gr/event/dipethe-komotinis-smirni-mou-agapimeni/>
* Άνεργοι, ΑΜΕΑ : είσοδος ελεύθερη με την επίδειξη κάρτας στο ταμείο στον χώρο του Θερινού Κινηματογράφου
* Συνοδός παιδιών στις παιδικές ταινίες : είσοδος ελεύθερη
* Ακόμα και οι θεατές που έχουν δωρεάν είσοδο θα πρέπει να εξυπηρετούνται από το ταμείο για το εισιτήριο ατελώς.
* Η είσοδος στο θέατρο θα γίνεται οργανωμένα, ανά παρέες για να αποφευχθεί ο συνωστισμός στην σκάλα. Παρακαλούμε το ίδιο να γίνεται και κατά την έξοδο των θεατών ανά σειρά και από τις τρεις εξόδους του θεάτρου και ύστερα από τις οδηγίες που θα δίνονται από το προσωπικό του θεάτρου λίγο πριν την έναρξη της προβολής.

ΔΚΕ ΔΗΠΕΘΕ ΚΟΜΟΤΗΝΗΣ